Source: https://www.stavebnyportal.sk/33/komentar-k-stavebnemu-zakonu-76-84-kolaudacia-stavieb-uniqueidmRRWSbk196FPkyDafLfWAHZfW9tvcWRNdyNyRQKH38iGjoKcSgtcPQ/?serp=1&version_year=2019&uri_view_type=18
Timestamp: 2019-02-24 05:34:48+00:00
Document Index: 14353898

Matched Legal Cases: ['§ 76', '§ 83', '§84', '§ 17', '§ 77', '§ 55', '§ 78', '§ 79', '§ 14', '§ 47', '§ 79', '§ 17', '§ 4', '§ 2', '§ 4', '§ 80', '§ 81', '§ 81', '§ 43', '§ 81', '§ 81']

19.6.2017, Ing. Vasil Ivanov , Zdroj: Verlag Dashöfer
Komentár k § 76
Odporúčame upresniť znenie ods. 1 v tom zmysle, že dokončenú stavbu alebo jej časť, ktorá je spôsobilá na samostatné užívanie (prevádzkovanie), možno užívať alebo prevádzkovať iba so súhlasom stavebného úradu. Tento súhlas nemusí mať vždy formu kolaudačného rozhodnutia, ale môže byť vydaný rozhodnutím o časovo obmedzené povolenie na predčasné užívanie (§ 83) alebo rozhodnutím o povolenie na začatie skúšobnej prevádzky (§84 ods. 1).
Kolaudačné konanie sa začína na návrh stavebníka. V § 17 vyhlášky č. 453/2000 Z. z. je uvedený podrobne obsah návrhu na vydanie kolaudačného rozhodnutia, zoznam dokladov, ktoré sa k tomuto návrhu pripoja, a tiež zoznam dokladov, ktoré stavebník predloží na ústnom pojednávaní, spojenom s miestnym zisťovaním.
Komentár k § 77
Pri kolaudácii sa uplatňuje zásada, že na kolaudačné konanie je oprávnený orgán, ktorý stavbu alebo terénne úpravy povolil. Iba tento orgán môže dať súhlas na užívanie (prevádzkovanie) týchto stavieb alebo na užívanie týchto terénnych úprav.
Kolaudačné rozhodnutie na jednoduchú stavbu, jej prístavbu alebo nadstavbu, ktorú postačilo ohlásiť podľa § 55 ods. 2 písm. a) vydáva stavebný úrad, ktorý akceptoval ohlásenie.
Komentár k § 78
Komentár k § 79
V zmysle usmernenia bývalého Ministerstva výstavby a regionálneho rozvoja Slovenskej republiky k uplatňovaniu § 14 zákona č. 555/2005 Z. z. o energetickej hospodárnosti budov v platnom znení ( ďalej len zákon č. 555/2005 Z. z.), ktorý ustanovuje, že povinnosť energetickej certifikácie sa vzťahuje
2. V zmysle ustanovení § 47d ods.7 Stavebného zákona sa musí stavba a jej zariadenia na vykurovanie, na ochladzovanie, na vetranie a na prípravu teplej vody navrhnúť a zhotoviť z hľadiska energetickej úspornosti a ochrany tepla stavby tak, aby energia, spotrebovaná na ich prevádzku bola minimálna vzhľadom na klimatické podmienky, na umiestnenie stavby a na požiadavky jej užívateľov.
3. V zmysle ustanovení § 79 Stavebného zákona a § 17 ods. 2 písm. f) vyhlášky č. 453/2000 Z. z., ktorou sa vykonávajú niektoré ustanovenia Stavebného zákona, pripojí stavebník k návrhu ne vydanie kolaudačného rozhodnutia aj doklady o splnení základných požiadaviek na stavby, t.j. vrátane dokladov o energetickej hospodárnosti budov.
7. Súlade s § 4 ods. 3 zákona č. 555/2005 Z. z. musia byť v projektovej dokumentácii stavby, predkladanej k žiadosti o vydanie stavebného povolenia nových budov a existujúcich budov, ktoré sa významne obnovujú, definované minimálne požiadavky na energetickú hospodárnosť a výsledok energetického posudku musí byť uvedený v Súhrnnej technickej správe, ktorá je súčasťou projektu pre stavebné povolenie. Energetický posudok sa vypracováva podľa § 2 vyhlášky č. 625/2006 Z. z., ktorou sa vykonáva zákon č. 555/2005 Z. z. v rozsahu § 4 až 11 tejto vyhlášky.
Komentár k § 80
Komentár k § 81
Komentár k § 81a
Zákon ustanovuje obsah protokolu z ústneho konania, ktorý vyhotoví stavebný úrad. Zákon umožňuje nahradiť tento protokol jednoduchým záznamom v prípade, ak sa stavba dokončila v súlade s overenou dokumentáciou, ak nie sú zistené odchýlky od skutočného realizovania stavby a ak neboli podané námietky účastníkov konania.
e) nie sú predložené doklady o vyhovujúcich výsledkoch predpísaných skúšok a vyhlásenia výrobcu o zhode stavebných výrobkov (§ 43f),
Komentár k § 81b
Uvádzajú sa taxatívne dôvody, na základe ktorých stavebný úrad nevydá kolaudačné rozhodnutie. Podstatné je, že ak stavebný úrad nevydá kolaudačné rozhodnutie, nemôže zamietnuť návrh na kolaudáciu, ale iba preruší kolaudačné konanie až do odstránenia závad, na základe ktorých bolo prerušené kolaudačné konanie.
Komentár k § 81c
Nie vždy musí prebehnúť kolaudácia. V niektorých prípadoch môže stavebný úrad od takejto upustiť – je však na posúdení stavebného úradu, či tak urobí alebo nie. Od kolaudácie však neupúšťa, ak ide o stavby určené na bývanie. Rovnako to platí aj v prípade, ak ide o stavbu, akou je garáž, stavba s výrobným či prevádzkovým zariadením ako aj stavba, ktorá je určená na individuálnu rekreáciu. V takýchto prípadoch, hoci by išlo o jednoduché stavby, musí kolaudácia prebehnúť vždy.
Ak sa v rodinnom dome rozhodneme postaviť si prístrešok, letnú kuchyňu alebo záhradný domček (či napríklad v rámci inej budovy to môže byť aj kotolňa), ktorých zastavaná plocha nepresahuje 25 m2 a zároveň stavba nie je vyššia ako 5 metrov (aj podmienka zastavanej plochy aj výšky musia byť naraz splnené), nežiadame o stavebné povolenie, stavbu iba ohlásime. Po postavení stavby podáme žiadosť o vydanie kolaudačného rozhodnutia. Je na stavebnom úrade, či kolaudáciu vykoná alebo od nej upustí. Ni je však možné stavbu postaviť a vôbec sa neobrátiť so žiadosťou na stavebný úrad len z dôvodu, že stavba bola ohlásená, a keďže sa na ňu nevyžaduje stavebné povolenie, kolaudácia nemusí prebehnúť. V týchto prípadoch môže, ale nemusí prebehnúť. Podľa toho, aký postoj zastane stavebný úrad. Pokiaľ by však išlo o takú stavbu, ktorá by bola riešená ako prístavba (bez ohľadu na to, že nie je z hlavnou stavbou spojená žiadnym otvorom), v takomto prípade sa žiadosť o vydanie stavebného povolenia musí podať a následne tu stavebný úrad aj vykoná kolaudáciu.